Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 164

c) A számegyenes 2 óra A számegyenes; számok ábrázolása. Számok nagyság szerinti rendezése, pl. Melyik nagyobb? A 2,50 vagy a 2,050? Mit jelent a 4/5? 0,8-et vagy egy 4 és 5 közötti számot? A –2 vagy a –3 a nagyobb? Melyik nagyobb: a háromnegyed vagy a hatnyolcad? Számok ábrázolása a számegyenesen. Tegyünk óriás számegyenest a tanterem falára, jelölve rajta néhány fontos eligazodási pontot: 1, 2, 3, 5, 10, 100, majd a tanulók keressék meg további pontok helyét: 0, felek, kis abszolút értékű negatív számok, más törtek, nagy számok. Megbeszélés. Csoportmunkában különböző léptékű számegyenesek ábrázolása a füzetben, az ábrázolandó számok nagyságának megfelelően választott egységek. A tanulók közvetlen környezetében lévő, a mindennapi életükkel kapcsolatos mennyiségek, pl. időtartamok, hosszúságok, tömegek, szögek becslése és mérése. A kapott adatok ábrázolása. Egyszerű számítási feladatok a tanulók számára érdekes területekről.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes